ગુજરાતમાં ચોમાસાની 23મી સપ્ટેમ્બરથી સત્તાવાર વિદાય થઇ શકે તેવી હવામાન ખાતા દ્વારા આગાહી વ્યક્ત કરવામાં આવી છે. ચોમાસાની વર્તમાન સિઝનમાં ગુજરાતમાં સરેરાશ 22.25 ઈંચ વરસાદ પડયો છે. જોકે સરેરાશની સરખામણીએ હજુ 29 ટકા વરસાદની ઓછો છે. ગુજરાતમાં આ વખતે ચોમાસાનું મોડું આગમન થયું હતું અને વરસાદ હજુ સરેરાશની નજીક પણ પહોંચી શક્યો નથી તે બાબત ચોક્કસ ચિંતાના વાદળો ઘેરા કરે છે. આગામી દિવસોમાં કેટલાક જિલ્લાઓમાં માત્ર હળવા વરસાદની સંભાવના છે. અગામી દિવસમાં કરીને સુરત, વલસાડ, સૌરાષ્ટ્ર, કચ્છમાં હળવા વરસાદની પૂરી સંભાવના છે.